આપણી ન્યાય પ્રણાલી અને તેના દ્વારા થતો વહીવટ. એક યુવાન વકીલ જેને પોતાના અસીલને કોઈ પણ ભોગે છોડાવવો છે, એક પીઢ સ્ત્રી જે કોર્ટમાં એકના એક ચહેરા જોઇને કંટાળી જાય છે જેથી તેને પણ કેસ જલ્દી પતાવવો છે અને આ બધામાં ફંગોળાતો આરોપી. નાની લાગતી વાત પણ કોર્ટમાં કેટલી મોટી લાગે છે. ફિલ્મમાં ઝીણી ઝીણી એટલી બાબતો દર્શાવાઈ છે (જેમકે કોર્ટમાં ઝોંકા ખાતો વકીલ કે જજની બાજુમાં બેસીને મોબાઈલ ફંફોસતી ક્લાર્ક) કે ઘણી વાર એમ લાગે છે કે તેની શી જરૂર હશે? જોકે ઓવરઓલ જોતા ફિલ્મનો સંદેશ કે હાર્દ કહેવા માટે તે જરૂરી છે. અમુક સીન્સમાં તો આપને જાણે કોર્ટમાં બેઠા હોઈએ તેવું લાગે છે. ફિલ્મ ધીમી છે પણ અસરકારક છે.